Østre strete (Oslo)

Østre strete var et gateløp i middelalderens Oslo. Det gikk mellom Kongsgården og Hallvardskatedralen, og skal ha krysset Clemensalmenningen (eller Klemetsallmenningen) like ved Clemenskirken. Gateløpet er sporet indirekte i form av arkeologiske funn av kirkegårdsmurer ut mot stretet. Deler av Saxegaardsgata og Kanslergata samt St. Halvards gate mellom nr. 1 og nr. 23 antas å ha inngått i Østre strete.

Steinmarkeringer ved siden av ruinen av Clemenskirken samt ved Oslo gate minner om det gamle gateløpet, og Selskabet for Oslo Byes Vel har satt opp et av sine blå skilt på veggen i Saxegaardsgata 3.

Kilder
 
 

Tidligere veier i Oslo
Middelalderbyen Oslo
Veier i Gamlebyen (Oslo)